
Pagpamigos kag pagpaniplang ang mangin 
sangkap sang paghari nga Marcos Il 


ala pa man lubos nga nakapungko si Ferdinand Marcos Jr. sa gin- 

kawat niya nga trono, nagatuhaw na ang kutsilyo sang pasistang 

pagpamigos kag pagpaniplang, ginapanan-aw nga kadulom nga 
pagaatubangon sang pumuluyong Pilipino sa maabot nga anum ka tuig. 


Sa nagligad nga pila ka semana, 
sunud-sunod ang pamahug kag ti- 
kang nga nagalapak sa demokrati- 
kong kinamatarung sang pumuluyo 
nga magpahayag kag ululupod nga 
ipakita ang ila reklamo kag protesta. 
Indi magnubo sa tatlo ka aksyong 
masa sa kalsada ang mapintas nga 
ginbatuta, ginbumbero kag ginbung- 
kag sang mga pulis. Ang mga ini 
nagpabalik sa mapait nga panumdu- 
man sang pagpamigos sa panahon 
sang pasistang diktaduryang 
Marcos kon san-o hayagan nga gi- 
nadumilian ang mga tawo nga mag- 
tipon kag kolektibong magpahayag. 

Sa paghatag-rason sa ginhimo 
nga mapintas nga pagbungkag, gin- 
pamilit sang mga upisyal sang pulis 
nga ang mga rali “pagpanggamo.” 
Ginapagwa nga “iligal” ang mga rali- 
yista kag ang mga pamatan-on nga 


nagapasakup “biktima sang pag- 
pangganyat.” Pilit nga ginalumos ang 
tingog sang pumuluyo nga nagasik- 
way sa pagpanumbalik sa poder sang 
mga Marcos kag nagahayag sang 
reklamo batuk sa lapnagon nga pag- 
dinaya sa nagligad nga eleksyon. 

Ginagamit sang Philippine Na- 
tional Police (PNP) ang Batas Pam- 
bansa 880, nga gin-aprubahan sa 
idalom sang diktaduryang Marcos, 
para talanaan sang latid ang kina- 
matarung sang pumuluyo nga mag- 
rali sa kalsada. Hayagan nga gina- 
deklarar sang PNP ang polisiya nga 
anti-demokratiko kag ginalatag ang 
mangin polisiya sa idalom sang rehi- 
meng Marcos II. 

Ang pagpangtapna sa mga rali 
sa kalsada pagpasikat sang mga upi- 
syal sang PNP kay Marcos Jr., agud 
pamatud-an nga handa sila nga ala- 


garan ang kagustuhan sang anak 
sang diktador katulad nga nag-ala- 
gad sila nga mga bastonero nga ta- 
gasaway sa sin-o man nga magham- 
bal o maghulag batuk sa korapsyon, 
pagpandambong kag pagpamigos sa 
idalom sang layi militar. 

Ginapanan-aw man kadungan 
sang pagtapna sa mga demokrati- 
kong kinamatarung, magasingki ang 
papaniplang kag pagpanabon sa mga 
krimen sang mga Marcos sa tabon 
sang “pagdebate bahin sa kasaysa- 
yan” kag kuno “paghatag sang ba- 
hin” sa mga Marcos. Pagagamiton 
sang mga Marcos ang poder pang- 
pulitika kag malapad nga resorsa 
sang gubyerno para mangibabaw 
ang mga maka-Marcos nga mang- 
torse sa kasaysayan kag kamatuoran 
sa masmidya, social media, eduka- 
syon kag kultura. 

Sa nagkalainlain nga pamaagi 
ginaipit ang masmidya agud pung- 
gan nga tungdan ang trabaho sini sa 
pagbuyagyag sang kamatuoran sa 


baylo nga magbalik sa papel sini 
sadtong layi militar nga tagabrodkas 
lang sa ginahambal sang mga 
Marcos kag ila mga upisyal. Ginatu- 
lod sang mga Marcos nga upisyal 
nga hatagan sang mas daku nga es- 
pasyo ang mga masupog nila nga ta- 
gapropaganda sa social media (mga 
“vlogger”) agud lunuron kag ipahi- 
gad ang masmidya. Ang kritikal nga 
mga mamahayag kag brodkaster, la- 
kip mga akademiko kag eksperto, gi- 
nadingutan sang kahigayunan nga 
makapamangkot o makapangkalkal 
sang impormasyon, ginadumog sang 
pagpanghikay o indi gani hayagan 
nga ginapaandaman. 

Ginalubid ang tinaga nga “pag- 
hiliusa” agud paludhon ang tanan sa 
gahum sang mga Marcos, baklon ang 
katampad sang mga huwes, pulitiko 
kag mga daku nga negosyante, pahi- 
puson o lapakan ang mga nagapa- 
matuk, agud sa sini dominahan ang 
tanan nga aspeto sang pulitika kag 
katilingban. Lubos na nga kontrola- 
do sang mga Marcos ang Senado kag 
Kongreso. Indi malayo nga igasunod 
man ang Korte Suprema. 

Paspasan subong ang paglatag 
sang mga sangkap sang pagpamigos 
kag pagpaniplang para sa pagtukod 
sang pagginahum nga may absolu- 
tong kontrol ang mga Marcos sa es- 
tado kag katilingban. Ang kagamha- 

Ang Ang Bayan ginabantala 
sa lenggwahe nga Pilipino, Bisaya, 
lloco, Hiligaynon, Waray, Ingles kag 
Espanyol. Nagabaton ang Ang Bayan 
sang mga kontribusyon sa porma 
sang mga artikulo kag balita. 
Ginabuyok man ang mga bumalasa 
nga magpaabot sang mga saway 
kag rekomendasyon 


sa ikauswag sang aton pahayagan. 


Ang Ang Bayan ginabantala duha ka beses kada bulan 
sang Komite Sentral sang Partido Komunista ng Plipinas. 


nan nga ini pat-ud nga pagagamiton 
agud siguruhon ang interes sang 
mga Marcos lakip ang $10-bilyon 
nga ginkawat nga manggad, mga 
deposito sa mga bangko, mga dia- 
mante, mga mansyon, mga malaha- 
lon nga laragway kag iban pang ob- 
ra, wala mabayaran nga buhis, kag 
para lubos nga makalikaw sa res- 
ponsibilibad sa pila ka libo nga gin- 
patay, gintortyur kag ginpabudlayan 
sang madulom nga bahin nga pana- 
hon sang layi militar. 

Ang paghabyog sa tiraniko nga 
pagpamigos kag pagpaniplang ang 
nawong subong sang makasahi nga 
paghari sang neokolonyal nga esta- 
do sang mga burges kumprador kag 
agalon nga mayduta. Sa tunga sang 
pangkalibutanon kag lokal nga kri- 
sis, labing nagasanyog ang pakig- 
himbunanay sang mga nagaharing 
hubon sa handum nga solohon ang 
nagakitid nga benepisyo sang ila pa- 
kighimbon sa dumuluong nga mga 
daku nga bangko kag korporasyon. 

Pabor sa mga nagahari nga ga- 
miton ang absolutong gahum agud 
lapakan ang pungsodnon nga sobe- 
ranya, todo nga hukhukon ang 
manggad sang pungsod kag dingu- 
tan ang banwa. Ang sobra nga kapi- 
tal nga uyat sang mga bangko sa US, 
Japan kag China ginagamit nga pau- 
tang sa ngalan sang “kauswagan” 

para baklon ang ila mga produkto 
kag serbisyo. 

Pagkatapos pirmahan sini lang ni 
Duterte ang bag-o nga mga neolibe- 
ral nga layi, nagadalidali subong nga 
makasulod ang mga kumpanyang 
Amerikano sa pagmina kag mga 
plantasyon, labi na sa Mindanao. Ka- 
dungan sini ang ginapaigting nga 
kampanya sang pagpamigos batuk sa 
masang mangunguma kag mga mi- 
noryang pumuluyo para palayason 
sila kag agawon ang ila mga duta. 
Ang mga daku nga burgesya kag bu- 
rukrata nga maka-Marcos pat-ud 
nga padayon nga makabenepisyo sa 
mga daku nga kontrata sa gubyerno 
sa imprastruktura, kontrol sa pang- 
publiko nga yutilidad kag iban pa. 

Samtang may pila nga mga daku 
nga burgesya kag burukrata kapita- 
lista nga nangin bilyunaryo, mayor- 
ya sang pumuluyo nagakahagmak sa 
kabudlayan kag gutom, manubo nga 
sweldo, lapnagon nga disempleyo 
kag kawad-on sang kita. Palala nga 
palala ang ila pag-antus samtang 
padalom nga padalom ang krisis 
sang nagaharing sistema nga mala- 
kolonyal kag malapyudal. 

Para sa pumuluyong Pilipino, labi 
na para sa mga mamumugon kag ma- 
sang anakbalhas, wala sang iban nga 
pakadtuan ang paglatag sang paghari 
nga absoluto ni Marcos Jr., kundi ang 
pagdingut sang ila mga demokrati- 
kong kinamatarung kag pagsara sa 
nagkalainlain nga patag sang hilway 
nga pamahayag. Ginatulod sila sang 
kahimtangan nga labing mag-isa kag 
ululupod nga maghulag para ihayag 
ang ila mga reklamo kag pangapinan 
ang ila interes kag kaayuhan. Dapat 
maghulag ang progresibo kag patri- 
yotikong mga sahi kag sektor para 
tukuron sa bilog nga pungsod ang pi- 
nakamalapad nga nagahiliugyong 
prente sang tanan nga pwersang de- 
mokratiko para ihamulag ang absolu- 
tong paghari nga Marcos II. 

Kadungan sini, dapat pabasku- 
gon ang rebolusyonaryo nga arma- 
dong paghimakas sa kaumhan. Pare- 
ho sa nagligad, magaserbi ang Ba- 
gong Hukbong Bayan bilang indi ma- 
lingkag nga balwarte sang pagbato 
sang banwa sa pasistang tiraniya. 

Pamilyang Marcos, 
lubos na nga nakapanumbalik sa poder 


E na nga nakapanumbalik sa poder ang mga 
Marcos sang iproklamar si Ferdinand Marcos Jr. 
bilang ika-17 presidente sang reaksyunaryong gubyer- 
no sang Republika sang Pilipinas sang Mayo 25. Kadu- 
ngan sini, napalawig man sang mga Duterte ang ila 
nga paghari sa pagdaog ni Sara Duterte bilang bise 


presidente. 

Daw sa ginpakita sang mga 
Marcos sa pumuluyo ang ila pagbawi 
sa poder sang magsaka sa entablado 
sa atubang sang gin-isa nga sesyon 
sang Kongreso ang bilog nila nga pa- 
milya, sa pagpanguna sang iya iloy 
nga si Imelda, nga dapat ara sa ku- 
lungan. 

Nagpalakpak sa “makasaysa- 
yan” nga eksena nga ini ang kadam- 
an sang mga myembro sang Kongre- 
so nga ginapugaran sang mga dinas- 
tiya pangpulitika. Solo ang bloke nga 
Makabayan ang nagpahayag sang 
tuman nga kaakig paagi sa pagsing- 
git sang ila pagpamatuk kag paggu- 
wa sa awditoryum sa panahon sang 
proklamasyon. 

Ginbweltahan sang Partido Ko- 
munista ng Pilipinas ang pagsaulog 
sang mga Marcos bilang isa ka “daku 
nga insulto sa kolektibo nga panum- 
duman sang pumuluyong Pilipino” 
nga nag-alsa kag nagpalayas sa ila. 
Sa gwa sang Kongreso, ginbutong 
sang eksena ang kaakig sang mada- 
mo kag naglapnag ang panawagan 
nga ikulong si Imelda nga ginhusga- 
han sang 77 tuig nga pagkakulong sa 
pito ka kaso sang anomalya sang 
Nobyembre 2018 pa. 


Gubyerno sang mga tirano kag 
teknokrata 

Pareho sang ginalauman, gin- 
padyaan ni Marcos Jr. ang iya mga 
tinawo kag alyado sang mga pusi- 
syon sa iya nga kabinete. Lakip diri 
ang mga pamilya nga nakabenepisyo 
sa diktadurya sang iya nga amay. 

Para siguruhon nga tayuyon ang 
dalagan sang disimpormasyon kag 
kontrolon ang ila nga estorya, ginta- 
lana niya bilang Executive Secretary 
si Victor Rodriguez, ang madugay na 

niya nga / 
chief of staff - 

kag tagapa- PI 
maba sa pa- 7 
nahon sang 

kampanya. 

Ginhimo 

man niya 

nga Press Secretary si Rose Beatrice 
Cruz-Angeles, isa ka “vlogger” nga 
nagapadalagan sa mga troll farm, 
nga gingamit sa kampanya sang 
pagrebisa sang kasaysayan. 

Magatindog nga sekretaryo sang 
Department of Education si Sara Du- 
terte samtang ang iya nga tagapa- 
maba nga si Christina Garcia-Frasco 
sa Department of Tourism. Magatin- 
dog nga sekretaryo sang De- 
partment of Social Welfare and 
Development ang brodkaster nga si 
Erwin Tulfo (utod sang napilian nga 
senador nga si Raffy Tulfo kag sang 
sadto Tourism Secretary nga si 
Wanda Tulfo-Teo). Ginpili nga 
Special Assistant to the President si 
anay Davao del Norte Rep. Anton 
Lagdameo Jr. Si Rodrigo Duterte 
mismo nabalita nga igatalana bilang 
“drug czar,” nga baliskad sa tanan 
nga mga kaso nga atubangon niya 
kaangut sa paltik nga gera kontra- 
droga. 

Wala gintandog kag labi pa nga 
ginsuportahan sang mga teknokrata 
nga tagasakdag sang neoliberalismo 
ang iya nga “tim sa ekonomiya.” Gi- 
nabug-os ini nanday Benjamin Diok- 
no bilang sekretaryo sang Depart- 
ment of Finance, Felipe Medalla bi- 
lang gubernador sang Bangko 
Sentral ng Pilipinas, Alfredo Pascual 
sa Department of Trade and In- 
dustry, kag si Arsenio Balisacan sa 
National Economic and Development 


na 


l 
Authority. 

Samtang, gintalana niya nga 
sekretaryo sang Department of Jus- 
tice si Jesus Crispin Remulla, anak 
sang sadto gubernador nga si Juani- 
to Remulla Sr. nga isa sa pinakama- 
supog nga alipures ni Marcos Sr. 
Nag-agum ang Remulla nga ini sang 
pagpakamalaut sa panahon sang 
kampanya pagkatapos i-red-tag niya 
ang mga nagtambong sa rali sang 
tandem Leni-Kiko sa Cavite. 

Isa man ka anak sang sadto ali- 
pures ang gintalana ni Marcos Jr. sa 
Department of Migrant Workers. 
Ginbutang sa pusisyon si Susan Op- 
le, anak sang sadto Minister of La- 
bor nga si Blas Ople, ang nagapa- 
nguna nga propagandista sang “Ba- 
gong Lipunan.” Nagapamuno man 
sang Presidential Management Staff 
ang sadto Manila Rep. Zenaida 
Angping, isa pa ka loyalista. 

Samtang, pwersado nga gin- 
bungkag sang mga pulis ang martsa 
sang mga progresibong grupo halin 
sa sulod sang Commission on Hman 
Rights pakadto sa Kongreso sa ad- 
law sang proklamasyon. 

Ginbomba nila sang tubig kag 
ginbatuta ang mga raliyista nga 
nagresulta sa pagkararong sang 14 
ka tawo. Gab-i pa lang sang Mayo 
24, nagabantay na ang pulis sa lu- 
gar. Nag-agum sang malapad nga 
pagpakamalaut ang mapintas nga 
dispersal. ao 

Ginatos ka pamilya sa Maguindanao, Lanao kag Ifugao, 
nagbakwit bangud sa pagpamomba kag militarisasyon 


N agbakwit ang ginatos ka pamilya sa mga banwa sa Maguindanao, Lanao 
del Sur kag Ifugao pagkatapos ang serye sang pagpamomba kag militari- 
sasyon sang Armed Forces of the Philippines (AFP) sa ila nga mga komunidad 


sang Mayo 23. 

Masobra 600 pamilya sa banwa 
sang Datu Salibo, Maguindanao ang 
napilitan nga magbakwit pagkatapos 
sang pagpamomba sang AFP sa Ba- 
rangay Ganta. Ginpagwa sang mga 
suldado nga target sang pagpamom- 
ba ang isa ka “grupo sang terorista.” 

Suno sa mga residente sang Da- 
tu Salibo, nakibot sila sang gulpe 
nga maglanog ang mabaskog nga 
mga pagbomba halin sa duha ka FA- 
50 fighter jet kag duha ka MG-520 
attack helicopter mga alas-7 sang 
aga. Nagpangbomba man sang mga 
105 mm howitzer nga nakapwesto sa 
isa ka kampo sang militar. 

Disgustado ang mga residente 
bangud natabo ang pagpamomba 
samtang ginahanduraw nila ang ani- 
bersaryo sang pagsakop sang Mara- 
wi City sang 2017. 

Sa Ifugao, 122 pamilya o ma- 
sobra 500 katawo ang nagbakwit sa 
Barangay Namal, Asipulo dulot sang 
malaparan nga operasyon militar 
sang 54th IB pagkatapos ang kuno 


engkwentro sang yunit sini sa Ba- 
gong Hukbong Bayan. 

Ginpunggan sang lokal nga gub- 
yerno ang mga residente nga magbalik 
sa ila nga komunidad nga tuman nga 
nakaapekto sa ila nga pangabuhian. 

Beynte uno ka beses nga ginkan- 
yon sang AFP ang mabukid nga ba- 
hin sang Maguing, Lanao del Sur 
sang Mayo 21 halin alas-2 sang kaa- 
gahon tubtob hapon. Liwat nila nga 
ginkanyon ang amo nga lugar sang 
Mayo 28 sang hapon kon sa diin pito 
ka bala sang kanyon ang ila nga gin- 
palupok. Tuman nga apektado sang 
mga pagpamomba ang pangabuhian 
sang masang Moro sa lugar. 

Samtang, nag-istraping ang AFP 
gamit ang isa ka Black Hawk nga he- 
likopter sa mabukid nga bahin sang 
Jabonga, Agusan del Norte sang 
Mayo 19. Nagdulot sang kahadlok sa 
mga sibilyan nga komunidad ang 
amo nga insidente. 

Sang Mayo 26, ginwasak sang 
nagaoperasyon nga mga suldado 


sang 62nd IB ang maisan kag nagpa- 
ngawat sang manok sang mga ma- 
ngunguma sa Barangay Quintin Re- 
mo, Moises Padilla, Negros Occiden- 
tal. Umpisa pa Mayo 12 militarisado 
na ang amo nga banwa kag kaiping 
sini nga mga banwa sang Isabela kag 
La Castellana sa Negros Occidental 
kag Guihulngan City, Vallehermoso 
kag Canlaon City sa Negros Oriental. 

Pag-aresto. Gindakop sang 
mga pulis sanday Percival Dellomas 
kag Darwin Guelas, mga lider ma- 
ngunguma sa Sorsogon, sa isa ka 
tsekpoynt sa mga prubinsya sang 
Sorsogon kag Albay sang Mayo 28. 

Si Dellomas ang lider sang Sa- 
mahang Magbubukid sa Sorsogon 
samtang si Guelas kabahin sang re- 
hiyunal nga konseho sang Kilusang 
Magbubukid ng Pilipinas-Bicol. Gin- 
kasuhan si Dellomas sang paglapas 
sa Anti-Terrorism Law samtang si 
Guelas ginkasuhan sang himu-himo 
nga kaso sang pagpatay. 

Sang Hunyo 2, gindakop sa Ba- 
rangay Pinontingan, Gubat, Sorso- 
gon kag ginpasakaan sang himu-himo 
nga kaso nga pagpatay si Jhen Estil- 
ler, myembro sang Amihan-Bicol. W 


Tuman kagamay nga dugang-sweldo, igahatag sa mamumugon 


Pagatores ang pila ka tuig, gindugangan sang tuman kagamay sang rehi- 
meng Duterte ang sweldo sang mga mamumugon sa pungsod. Nagpasaka 
sang sweldo ang kadam-an sang mga rehiyon sang P15 tubtob P110. 


Igapatuman ang dugang-sweldo 
sa duha tubtob tatlo ka hugnat sa 
masunod nga duha tubtob tatlo ka 
tuig. Magaumpisa ang kadam-an 
sang mga pagtaas subong nga Hunyo. 

Sa pihak nga bahin, nagapabilin 
nga nalansang sa P329 ang sweldo 
sang mga mamumugon sa Region IV- 
B. Bisan pa man, tuman kalayo pa gi- 
hapon sa makabuhi ang sweldo sang 
tanan sa pihak sang mga dugang. 

Padayon ang pagduso sang mga 
mamumugon sa pagpanguna sang 
Kilusang Mayo Uno (KMU) para sa 
P750 nga pungsodnon nga minimum 

nga sweldo. Nagprotesta sila sa atu- 
bang sang Kongreso sang Mayo 23 
para iduso ang paghimo sang layi 
sang ila panawagan kag pagkontrol 
sa pagtimbuok sang presyo sang la- 
ngis kag mga balaklon. Ginsumalang 
ang protesta sang barikada sang 
mga pulis. 

Sang Mayo 24, naglunsar man 
sang protesta ang mga myembro 
sang KMU-Southern Mindanao Regi- 
on sa atubang sang DOLE-XI Regio- 
nal Office para iduso ang panawa- 
gan para sa pungsodnon nga mini- 
mum nga sweldo. [ab] 


Rehiyon 


Dugang-sweldo 


P60-P90 
Region II P50-P75 
Region III P40 
Region IV-A  P47-P97 
Region IV-B P35 
Region V P55 
P55-P110 
Region X P15-P22 
Region XI P31 
Region XII P32 
Region XIII P30 
NCR P33 
P50-P60 


Region I 


Region VI 


Cordillera 

37th IB, gin-ambus 
sang BHB-Sultan Kudarat 


G in-ambusan sang isa ka yunit sang Bagong Hukbong Bayan (BHB)- 
Sultan Kudarat ang mga suldado sang 37th IB nga nagaagi sa hay- 
wey malapit sa Sityo Babangkaw, Barangay Paril, Kalamansig, Sultan 
Kudarat sang Mayo 31. Lima ka suldado ang napatay kag pito ang nara- 
rong. Dulot sini, naatrasar ang ginahimo nga operasyon kombat sang 
37th IB sa banwa sang Palimbang. 

Ginkalipay sang pumuluyo sa lugar ang ginlunsar sang BHB nga kam- 
panya batuk sa dalagkuan nga pagpangtroso sa Timog Daguma. Sa isa ka 
operasyon sang BHB sang Hunyo 1, madinalag-on nga napauntat ang ili- 
gal nga operasyon sa Sityo Manga, Barangay Kibohol, Palimbang. Duha 
ka opereytor ang temporaryo nga gindetenir sang mga Pulang hangaway. 
Ang grupo nga ini nga ginapamunuan sang isa ka Mondragon Digandang 
kahimbon sang D.M. Consunji Incorporated (DMCI) sa iligal nga pag- 
pangtroso. 

Maid-id nga gin-estorya sang mga Pulang hangaway ang mga ma- 
nugtroso kag ginpaintindi ang importansya sang pagpangapin sa dutang 
ansestral kag pag-amlig sa kapalibutan. Nangako ang duha nga untaton 
ang iligal nga operasyon kag pagpakigbuligay sa DMCI. 

Sa Lanao del Sur, ginpalukpan sang isa ka yunit sang BHB ang nagaope- 
rasyon nga yunit sang 34th IB sa mabukid nga bahin sang Maguing sang 
Mayo 25. Duha ang napatay sa mga suldado samtang tatlo ang nararong. W 


Mga protesta sa South Cotabato 
batuk sa open-pit mining, nagaigting 


O atubang sang sunud-sunod nga protesta nga ginlunsar sang mga 
residente sang South Cotabato, ginbaliskad ni Gov. Reynaldo Tama- 
yo Jr. sang Hunyo 3 ang una nga resolusyon sang sangguniang panlala- 
wigan nga pahanugutan nga magbalik ang mapangsamad nga open-pit 
mining sa prubinsya. Sa iya pahayag sa masunod nga adlaw, ginsiling ni- 
ya nga gindali-dali ang desisyon kag may kwestyunable nga mga probi- 
syon ang resolusyon. 


Wala sang nakita nga rason ang gubernador kon ngaa himuon nga 
indi epektibo ang pagdumili bangud “madugay na sini nga ginaprotekta- 
han ang pumuluyo sang South Cotabato.” 

Bisan pa man, ginkilala niya nga “ultra vires” o lampas sa awtoridad 
sang pagdumalahan prubinsyal ang pagdumili sa open-pit mining bangud 
nagaluntad ang isang nasyunal nga kasuguan nga nagapahanugot sini. 
Ang amo nga mandu (Executive Order 130) ginpagwa ni Rodrigo Duterte 
sang Abril 2021. Sa sini, gin-ako niya nga wala ini sang epekto sa plano 
nga pagpadayon sang operasyon sang Sagittarius Mines Inc. nga ginaka- 
big nga pinakamapangwasak sa tanan nga mga operasyon nga open-pit 
sa prubinsya. 

Gindayaw sang mga grupo nga pabor sa kapalibutan, relihiyoso kag 
pangsektor ang desisyon ni Tamayo. Nagpanawagan sila sa sangguniang 
panlalawigan nga kilalahon ang desisyon kag respetuhon ang desisyon 
kag ang pagpamatuk sang linibo nga pumuluyo sang South Cotabato. Si- 
ling ni Leon Dulce sang Kalikasan PNE, dapat bawion sang lokal nga gub- 
yerno ang mga permit nga nagapahanugot sa open-pit nga pagmina sa 
lugar. 

Kabahin sa mga nagprotesta ang dyosisis sang Marbel nga nangako 
nga magapadayon nga mangin mabinantayon. [ab] 

Boykot sang mga mamumugon sa 
Bicol Steel Trading. Nagtipon ang 
mga empleyado sang Bicol Steel To- 
wer Trading Corporation sa Diversi- 
on Road, Naga City sang Mayo 
30-31 agud kundenahon ang indi pa- 
tas nga mga polisiya kag barato nga 
pagpanweldo sang kumpanya. Naga- 
baligya ang kumpanya sang salsalon 
nga pangkonstruksyon. 


#NeverAgain sa Cebu kag Iloilo. 
Sang Mayo 21, nagtipon ang mga na- 
kaluwas kag pamilya sang mga mar- 
tir sang layi militar sa Redemptorist 
Compound sa Cebu City agud dum- 
dumon ang mga kapintas sang dikta- 
duryang Marcos Sr. Nagsindi man si- 
la sang kandila kag naghalad sang 
pangadi para sa tanan nga biktima 
sang kalakasan sang estado. 


Sa Iloilo City, martsa kontra-tiraniya, 
disimpormasyon kag pagpangtorse sa 
kasaysayan ang ginlunsar sang mga 
progresibong grupo padulong sa Iloi- 
lo Provincial Capitol. Antes sini, Ma- 
yo 20, gintukod sang National Union 
of Students of the Philippines-Panay 
ang Kabataan Against the Return of 
Marcos-Duterte Alliance. 


Mga protesta sang pamatan-on kag 
mamumugon sa Laguna. Ginkasa 
sang Youth Defy Marcos and Duter- 
te-Southern Tagalog ang Protesta de 
Mayo halin Mayo 25 tubtub Mayo 27 
sa Carabao Park, University of the 
Philippines-Los Baños. Ini amo ang 
pagpamatuk sa pagpungko ni Ferdi- 
nand Marcos Jr. bilang ika-17 presi- 
dente sang pungsod. 


Samtang, sang Hunyo 4, ginkasa 
sang mga mamumugon, rider, dray- 
ber kag sorter sang J&T Express ang 
ila protesta kag ginbatuan ang pag- 
bungkag diri sang mga pulis. Nag- 
welga sila para pakamalauton ang 
pagbarato sang sweldo, iligal nga 
pagpahalin kag union busting, ka- 
wad-on sang benepisyo kag kaluwa- 
san sa pagtrabaho. Ginpamatukan 
man nila ang iligal nga pagpahalin sa 
pangulo sang United Rank and File 
Employees sang kumpanyang J&T 
Express sa prubinsya. 


Nagalangoy sa dagat sang ganansya 


ang mga Villar 


G inbuhos sang nagalab-ot sa 60,000 kabalayan kag negosyo sa Angeles City 
halin sang Mayo 14 ang ila kaakig sa palpak nga serbisyo sa tubig sang Pri- 
meWater Infrastructure Corporation nga ginapanag-iyahan sang bilyunaryo nga 
si Manny Villar. Masobra isa ka semana nga nag-antus ang mga residente sang 
22 sa 33 barangay sang amo nga syudad sa kawad-on sang tubig sa tagsa nila ka 
lugar. Kon nagailig man, mahina o mahigko ang tulo sa mga gripo. 


Ang garuk nga serbisyo nga ini 
pagsulit sang halos adlaw-adlaw nga 
kalbaryo sang mga konsyumer halin 
sang Nobyembre 2020. Sadto pa 
man gintumod na nila nga naglala 
ang kahimtangan sang serbisyo sang 
tubig halin sang magsulod ang Pri- 
meWater kag Angeles City Water 
District sa joint venture agreement 
(JVA) nga nagsaylo sang pangpubli- 
kong serbisyo pakadto sa pribadong 
kontrol. 

Ang reklamo sa Angeles City 
amo man ang reklamo sang mga 
konsyumer kag empleyado sang ma- 
damo nga iban pang water district 
nga ginkontrol sang PrimeWater. Sa 
Caraga, ginsiling sang mga maned- 
yer sang mga water district nga tu- 
man nga disbentaha kag pabug-at sa 
publiko ang mga kontrata bangud 
ginhatag sa PrimeWater ang opera- 
syon, pagmentenar kag pagsukot sa 
serbisyo sa tubig. Kabahin ang mga 
kontrata sang PrimeWater sa nag- 
hatag sang minilyon nga ganansya 
kay Manny Villar, dugang sa iya nga 
mga negosyo sa kadutaan kag paba- 
lay. Sa idalom sang paghari ni Rodri- 
go Duterte, tuig-tuig siya nga naga- 
hugakom sang ganansya kag subong 
pinakamanggaranon nga bilyunaryo 
sa pungsod. 


Nagahugakom sang minilyon nga 
piso sa gubyerno 

Tuig-tuig nagagamay ang kita 
sang mga water district sa mga 
banwa kag syudad sang Mabalacat, 
San Fernando, Floridablanca, Gua- 
gua kag Lubao, tanan ara sa Pam- 
panga. Sang 2020, naglab-ot sa 
abereyds nga P24.42 milyon ang 
nalista nga pagkapyerde sang mga 
ini. Ini sang umpisa nga kontrolon 
sang PrimeWater ang mga pang- 

publiko nga ahensya sa distribusyon 
sang tubig. 

Sa pihak nga bahin, nagakuripon 
naman sang kita ang PrimeWater 
nga may kontrol sa distribusyon 
sang tubig. Sa syudad sang San Fer- 
nando pa lang, naghugakom sang 
abereyds nga P6.8 milyon tuig-tuig 
ang kumpanya sang 2017-2020. 

Sa kaiping nga prubinsya, nap- 
yerde sang P33 milyon ang Tarlac 
City Water District halin sang mag- 
sulod sa JVA sang 2019. Sa Bulacan, 
pyerde man ang Marilao Water 
District sang P50 milyon sa una nga 
tuig pa lang. 

Sang 2021, ginreport sang Com- 
mission on Audit ang mga paglapas 
sang PrimeWater sa mga kontrata 
nga indi magnubo sa 38 water district 
sa bilog nga kapupud-an. Kabahin sa 
mga ini ang pagsekreto sang plano sa 
tungaay sang kita kag kawad-on sang 
plano sa pagpauswag kag pagsiguro 
sang suplay sang tubig. 

Wala man nagbayad sang buhis 
sa prangkisa ang PrimeWater, bisan 
sang ginkasugtan nga deposito nga 
pondo sa water district. Bisan pa 
man, wala nagpagwa sang puhunan 
ang kumpanya para pauswagon ang 

yutilidad, kag ginapasakbat ang mga 
ini sa mga water district. 

Samtang, ang kinaandan nga 
konsyumer ang ginapuga sa pihak 
sang kulang, palpak kag mahal nga 
serbisyo. Nangin kinaandan sa mga 
prangkisa sang PrimeWater ang 
pagtaas sang sukot bisan wala sang 
pangpubliko nga konsultasyon. Na- 
galab-ot sa 30096 ang abereyds nga 
pagdaku sang sukot sa mga konsyu- 
mer. Nangin malubha man ang mala- 
paran nga pagkuha sa mga empleya- 
do sang water district para bayluhan 
sang tinawo nga wala sang benepi- 
syo. Gani nangin silak sang paglaum 
ang madinalag-on nga pagbato sang 
unyon sang mga empleyado sang 
Bacolod City Water District (Baci- 
wa) sang Agosto 2021 batuk sa iligal 
nga pagpahalin sa 60 myembro nila. 


Nagadagsa sang pabor 

Kabahin si Manny Villar sa mga 
labing ginapaboran nga oligarko 
pagkatapos nga pondohan niya ang 
pagkandidato bilang presidente ni 
Rodrigo Duterte sang 2016. Malu- 
was sa yabing mga pusisyon sa gub- 
yerno para sa mga Villar, lakip ang 
mga JVA sang PrimeWater sa ma- 
sustansya nga kontrata sang gin- 
pangbayad-utang ni Duterte sa iya 
padrino. 

Halin sang 2016 agresibo na nga 
ginsulod sang PrimeWater ang mga 
water district. Halin sa masobra 70 
lang sang katapusan sang 2019, 
pagsulod sang 2021 kontrolado na ni 
Villar ang mga yutilidad sa tubig sa 
may 124 banwa kag syudad sa bilog 
nga pungsod, o halos sangkap-at 
sang mas o menos 500 water district 
sa Pilipinas. 

Subong nga nagbaskog pa ang 
gahum sa pulitika sang pamilya Vil- 
lar nga nagabutang sa peligro sa na- 
bilin pa nga mga water district, gi- 
naguhit man sang mga konsyumer 
pareho sang sa Angeles City, kag 
mga empleyado tulad sang sa Baci- 
wa ang ila nga pagpangapin. [as 

Liwat nga pagpang-agaw sang duta 


sa mga plantasyon sang oil palm 


N agaarangkada ang pagpanagtag sang indibidwal nga mga titulo sa mga 
mamumugon sa uma sa mga plantasyon sang oil palm sa Agusan del Sur 
sining nagligad nga binulan. Sandig ini sa Support to Parcelization of Lands for 
Individual Titling o programa nga SPLIT sang World Bank nga ginapadayaw 
nga magapatuman sang “tunay nga reporma sa duta”. Ang matuod, pamaagi 
ini para padasigon ang pagbaligya sang mga parsela nga duta nga sakup sang 
kolektibo nga titulo kag mga kooperatiba nga ginapadalagan sini. Pamaagi man 
ini para pahapuson ang liwat nga pagkonsentra sa malapad nga duta sa 
kontrol sang sadto kag bag-o nga mga kumpanya sang palm oil. 


Sakup sang programa nga SPLIT 
ang 51,000 ektarya sa Agusan del 
Sur nga sadto ginapanag-iyahan 
sang NDC-Guthrie Plantations, Inc., 
isa ka kumpanyang Malaysian nga 
nagluntad kag ginpaboran sa pana- 
hon sang diktador nga si Ferdinand 
Marcos Sr. Pagkatapos “ipanagtag” 
ang duta sang 1995, padayon nga 
nagtrabaho ang mga “benepisyaryo” 
sa plantasyon sa idalom sang mga 
kooperatiba nga gintukod para ma- 
ngin “kasosyo” sang nagbulos nga 
mga kumpanya sa NDC-Guthrie--ang 
Filipinas Palm Oil Plantation Inc. 
(FPPI) kag Agusan Plantation Inc. 
(API). Ang mga ini ang pinakadaku 
nga kumpanya sang palm oil sa 
pungsod. 

Kontrolado nila ang baligyaanay 
kag pagproseso sang ginaani nga 
bunga sang oil palm sa bug-os nga 
Caraga--Agusan del Norte, Agusan 
del Sur, Surigao del Norte kag Suri- 
gao del Sur kag iban pa. 

Sa madugay nga panahon, naga- 
baton lang sang tuman kagamay nga 
P3,000 nga dibidendo kada tatlo ka 
bulan ang mga benepisyaryo sang 
paltik nga reporma sa duta. Bangud 
diri, madamo sa ila ang nagakalipay 
nga mahatagan sang indibidwal nga 
titulo sa 3-ektaryang duta nga na- 
gakadapat sa ila. 

Pero, kadungan sang pagpanag- 
tag sang indibidwal nga titulo ang 
programa nga ekspansyon sang 
plantasyon kag produksyon sang oil 
palm sa rehiyon. Sang 2020, gin-ug- 
yunan sang rehimeng Duterte ang 
petisyon sang Eastern Petroleum 
Group of Companies, isa ka kumpan- 

yang Amerikano, nga magaopereyt 
sang 50,000 ektaryang plantasyon 
sang oil palm sa masunod nga mga 
tuig, kag sa ulihi, 200,000 ektarya sa 
Caraga. Buot hambalon, pagasaku- 
pon sang kumpanya ang mga duta 
nga may ara na nga nakatanom kag 
nakatalana pa nga tamnan sang oil 
palm. Sa subong, ara sa 25,825 ek- 
taryang duta ang sakup sang pro- 
duksyon sang oil palm sa rehiyon. 


Paltik nga reporma sa duta 

Pagpadayon lang ang programa 
nga SPLIT sa paltik nga reporma sa 
duta nga naglubong sa mga mangu- 
nguma sa tuman nga kaimulon kag 
naghagmak sa ila sa masingki nga 
militarisasyon. Sang 2015 kag 2017, 
ginhatag sang Department of Agra- 
rian Reform (DAR) sa 334 mangu- 
nguma kag iban pang benepisyaryo 
ang 1,300 ektarya nga “sobra nga 
duta” sang FPPI kag API. 

Bangud kabahin sang planta- 
syon, ang duta nga ginpanagtag tad- 
tad na sang oil palm. Para magkita, 
kinahanglan sang mga mangunguma 
nga ibaligya ang mga bunga sini sa 
duha ka kumpanya. 

Para ipiton ang mga mangungu- 
ma, nagbalibad ang mga kumpanya 
nga baklon ang ila gin-ani nga bunga, 
o kon ginbakal man, sa pinakamanubo 
nga presyo nga P2 kada kilo. Bangud 
diri, madamo nga bunga ang nagaka- 
dunot na lang kag indi na mapuslan. 
Ginpabayad man sila sang mga kum- 
panya sang amortisasyon ng 20% sa 
ila ani. Ginapagwa sang mga ini nga 
para sa pagpauswag sang ila kahim- 
tangan ang balayran nga ini. 


Kadungan sang pagsabotahe sa 
pangabuhian sang mga mangungu- 
ma ang mga maniobra para palaya- 
son sila sa lugar. Katuwang man ang 
75th IB kag mga bandido nga gru- 
pong paramilitar, wala untat ang ili- 
gal nga pagpang-aresto, detensyon, 
pagpamahug kag pagpang-ipit. Lap- 
nagon ang malisyoso nga pag-akusar 
sa mga mangunguma bilang mga 
myembro sang Bagong Hukbong Ba- 
yan kag pwersahan nga pagpasuren- 
der sa ila. Nagalab-ot ang mga ini sa 
ekstrahudisyal nga pagpamatay. 

Pinakaulihi nga biktima sini si 
Junjun Notarte, 42, nga ginluthang 
kag napatay sang mga ahente sang 
estado sang Mayo 18 sa Barangay 
Manat, Trento, Agusan del Sur. Isa 
si Notarte sa mga benepisyaryo nga 
ginahatagan sang duta sang DAR 
nga malig-on nga nagabato sa liwat 
nga pagpang-agaw sang API sa ila 
mga parsela nga duta. 

Resulta sang sige-sige nga pag- 
pang-ipit, amat-amat nga nabawi 
sang mga kumpanya ang duta nga 
napanagtag na. Sa kaso sang API, 
nabawi na sini sang 2020 ang 709 
ektarya sa kabilugan nga 900 ektar- 
ya nga ginhatag sa mga mangungu- 
ma. Sa 204 orihinal nga benepisyar- 
yo, 78 mangunguma na lang ang 
may uyat sang kaugalingon nga du- 
ta. Padayon naman nga nagabato 
ang mga mangunguma sa FPPI batuk 
sa maniobra sang kumpanya nga pa- 
layason sila kag agawon ang ila mga 
ulumhan. [26] 

arrn PULONG 1 milyon 


ang nahagmak sa sobra nga 
kaimulon kada 33 oras samtang 
may 


SUSPENDED 1 bag-o nga 
@prwc info akawnt sg PKP sa bilyunaryo 


#Iseldasilmelda Twitter nga arbitraryo nga sa kada 30 oras sa kasagsagan sang 


ginkuha sang Hunyo 3. pandemya. Bangud diri, labi pa 
nagtampok nga panawagan Kabahin ini sa pagbusal sa nga nagsingki ang indi 
sa Twitter pagkatapos ang anti-imperyalista nga mga pagkaalalangay 
pahayag ni Imee Marcos tingog sa social media. nga dulot sang pagtimbuok sang 
nga “nadula ang tanan nga Kadungan nga ginsuspende ang mga presyo sang pagkaon kag 
balatian” sang iya iloy nga si : 

@cpp angbayan, langis. 


Imelda sa adlaw sang 
proklamasyon ni 
Ferdinand Marcos Jr. 


@sineproletaryo kag akawnt 
Ginkuhaan: Pagpiga ng Tubo sa Pagdurusa, 
Oxfam International, 2022 


535 1g 
bilyon 


o 300% nga mas mataas ang ginkita 


ni @JoseMariaSison. 

sang 5 pinakadaku nga kumpanya 
sa langis sa unang kwarto sang tuig 
kumparar sa unang kwarto sang 2021. 
Ginhingalitan nila ang gera sa Ukraine 
para artipisyal nga pataason ang 
presyo sang krudo nga langis sa bilog 


Hermes 900 nga kalibutan. 
nga drone ang nagtibusok sa matalon nga bahin sang Bukidnon sang Mayo 28. Ginkuhaan: Center for American Progress, 
Himo ang drone sang Elbit Systems, isa sa mga kumpanyang militar sang Israel Mayo 2022 


nga nagakita sa pagpang-abuso sa mga tawhanong kinamatarung sang mga 
Palestino, migrante kag mga minoridad sa bilog nga kalibutan. 


4% ang 23% 
ginbagsak sang ||  nssarsisviyon 


gin-utang sang rehimeng 


tunay nga balor Duterte para kuno 


tapnaon ang pandemya nga 


insidente sang pagpangluthang 
sa sulod sang mga eskwelahan 
sa US sining 2022 nagresulta sa 
40 pagkapatay kag 78 
pagkapilas sang mga indibidwal, 
kadam-an mga estudyante. 
Pinakaulihi diri ang 
pagpangluthang sa Uvalde, 
Texas kon sa diin 17 bata kag 2 
titser ang napatay. 


Covid-19 ang gintalana sa 
sang sweldo patud nga mga programa 
para diri. Wala mahambal 
kon diin gintalana ang 
51% samtang 26% 
nagkadto sa mga 
programa nga wala sang 
angut sa pandemya. 


sa sulod sang 6 ka tuig nga pagdumala 
ni Duterte dulot sa wala untat nga 
pagtimbuok sang presyo sang mga 
balaklon. 


Ginkuhaan: Everytown for Gun Safety 

Mapait nga kahimtangan 


sang mga manughulik sang tuna 


Rosie para sa isa ka manughulik sang tuna ang mataas nga 
lebel sang ikasarang kag malaba nga pasensya para maka- 
dakop sang isa ka daku kag de-kalidad nga tuna. Doble nga pag- 
halong ang kinahanglan sa pag-uyat sang tuna bangud bagsak 
ang presyo sini kon lanog o dunot ang unod sang isda. Kon ga- 
may o wala sang mahulik, mapauli sila nga wala sang unod ang 


bulsa. 

Ini ang kahimtangan sang mga 
mamumugon sa palangisdaan nga 
handlining o pagpanghulik sang tuna 
sa General Santos City. Bisan pa 
may mas abanse kag madasig nga 
pamaagi, ginakabig ang tradisyunal 
nga pagpanghulik bilang pinaka- 
maayo kag mahalong nga paagi para 
sa pagdakop sang pili nga klase sang 
tuna nga tambakol (yellowfin). 

Sa sektor sang industriya sang 
tuna sa syudad, pinakadaku ang nu- 
mero sang mga manughulik o 
handliner. Nagalab-ot sa 3,500 nga 
sakayan pangdagat kag 71,000 ma- 
ngingisda ang imbolbado sa hiliku- 
ton nga ini. Ang pila sa daku nga 
opereytor sang handlining mga indi- 
bidwal kag kumpanya nga nagapa- 
nag-iya man sang mga yunit sang 
purse seiners o onay. 

Sang 2020, naglab-ot sa 59,618 
metriko tonelada (MT) ang produkto 
sang mga handliner, 23.4% sang ka- 
bilugan nga 254,779.32 MT sang tu- 
na nga nagadungka sa syudad. Ang 
bulto sini kag may pinakamaayo nga 
kalidad ginaeksport bilang preska, 
ginpalamig kag may yelo nga isda 
(42,445 MT), kag gintapa nga mga 
produkto (3,420 MT). Nagalab-ot sa 
$136.5 milyon o P7 bilyon ang balor 
sini. 


Pagpanghimulos, pagkalubong sa 
utang kag pagpang-ulipon 

May duha ka tipo sang pag- 
panghulik. Ang mga palaran naga- 
panghulik sa kadagatan nga sakop 
sang mga munisipalidad o 15 kilo- 
metro halin sa dagat. Mga gamay 
kag mahina ang makina sang ila 
mga bangka kag masarangan lang 
ang tubtob bilog nga adlaw nga pa- 
ngisda. 


ANG BAYAN Hunyo 7, 2022 


Ang mga pamari- 
les naman nagagamit 
sang mga daku nga pumpboat o 
bangka nga pangisda kag nagalayag 
sa kadagatan sang nabagatnan sang 
Pilipinas tubtob sa gwa sang pung- 
sod. May dala-dala ang mga ini nga 
mga gamay nga bangka nga ginaga- 
mit sa pagpanghulik (kawa-kawa), 
kag ginasuportahan sang mas dalag- 
ku nga barko (pakura). May ara ini 
walo tubtob 20 mandaragat, depen- 
de sa kadakuon sang bangka. Naga- 
lawig sang halin 10 adlaw tubtob 
tatlo ka bulan ang ila nga paglayag. 

Indi sakop sang bilateral nga 
mga kasugtanan sa dumuluong nga 
pagpangisda ang operasyon nga 
handlining. Bangud sa nagagamay 
nga bolyum sang isda sa kadagatan 
sang pungsod, napilitan ang mga 
mangingisda sang pamariles nga 
makipagsapalaran sa mga kadaga- 
tan sa teritoryo sang Indonesia, Pa- 
pua New Guinea, Australia, Palau 
kag Fiji. Maluwas sa malain nga pa- 
nahon, katalagman man sa ila ang 
mga pirata kag ibang elemento nga 
kriminal nga mahimo nga maeng- 
kwentro nila sa kadagatan. 

Kulang man sila sa mga kagami- 
tan para sa sigurado kag kahanasan 
sa paggamit sang mga ini, gani kina- 
andan ang mga aksidente nga mapa- 
tay o malubha nga napilasan. 

Sa kadam-an, nagaluntad ang 
sistema nga kabo sa pag-empleyo 
sang manughulik bisan madugay na 
ini nga ginadumilian sang layi. Wala 
sang nagaluntad nga pormal nga 
mga kasugtanan sa pag-empleyo. 
Wala sila ginakabig nga empleyado 
sang ila nga mga amo kundi “kaso- 
syo” kag ginabase sa tagsa ka pag- 
layag ang ila nga sweldo. Ini bisan 


masobra 10 tuig na sila nga nagat- 
rabaho sa isa ka partikular nga ope- 
reytor. 

Wala ginasunod ang minimum 
nga sweldo kag mga benepisyo sa 
balibad sang mga opereytor nga indi 
sigurado ang kadamuon sang nasi- 
kop kag kadakuon sang ila nga kita. 
Kinaandan ginapatuman ang parte- 
han sang kita o sistema nga “nilima” 
kon sa diin 20% sang kabilugan nga 
kita ang ila nga mabaton. Tanan nga 
gastos sa produksyon ginakuha sa 
kabilugan nga kita. Ang nabilin (ma- 
sami 50%) “limpyo nga kita” nga gi- 
natulunga sang opereytor kag tag-i- 
ya sang bangka. Masami nga ang 
mga tag-iya sang bangka kag ope- 
reytor man ang nagabakal sang ma- 
dakop nga tuna kag nagabaligya sa 
mga ini sa tuman kataas nga balor 
sa mga merkado. 

Bangud pirme ginakulabos, kina- 
andan nga nagapangutang ang mga 
mananagat sa ila nga opereytor, 
mga tindahan, kag lokal nga mga 
usurero. Nagalab-ot sang 20% ang 
interes nga ginpapanaog sa tuman 
kamahal nga mga balaklon. Bangud 
tuman kakulang ang sweldo, naobli- 
gar sila nga magpangayo sang 
“advance” o pauna nga bayad nga 
labi pa nga nagalubong sa ila sa 
utang. 

Sa kaso sang mga palaran, gina- 
barat sang mga komersyante ang 
pagbakal sang ila nga dakop nga tu- 
na. Salambiton pirme sang mga ini 
ang pagtaas sang presyo sang pet- 
rolyo bilang bangdanan sa pagmahal 
sang tuna sa merkado pero wala man 
nila ginapataasan ang presyo sang 
pagbakal sa mga mangingisda. [as] 

Trahedya nga Marcopper, panubli sang diktaduryang Marcos Sr. 


M abilang nga kadalag-an ang desisyon sang Regional Trial Court sa Ma- 
rinduque sang Mayo 16 nga nagaobligar sa Marcopper Mining Corpora- 
tion nga magbayad sang danyos nga tubtub P10 milyon para sa insidente sang 
mine spill sang 1993. Pero, indi matumbasan sang bisan ano nga kantidad ang 
paliwat-liwat kag madugayan nga mga halit nga gindulot sang pagmina sang 


kumpanya sa pumuluyo sang Marinduque. 


Naghalin ang husga sa kaso nga 
ginpasaka sang 30 indibidwal angut 
sa pagkawasak sang dam sang 
kumpanya nga nagresulta sa pag- 
baha kag pagkasamad sang panga- 
buhian sang mga residente sang 
duha ka baryo sa Mogpog, Marin- 
duque. Nasundan ini sang mas daku 
nga trahedya sang magguba ang 
dam sang basura kag naula sa Boac 
River ang halos 200 milyong tonela- 
da nga makahililo nga kemikal sang 


Marso 24, 1996. Ang insidente nga 
ini, nga ginakabig nga pinakamalala 
sa kasaysayan sang pungsod, may 
madugayan nga halit sa kabuhi kag 
pangabuhian sang mga Marin- 
duquefio. 

Ang mga trahedya nga gindulot 
sang Marcoppper lakip sa mga pa- 
nubli sang diktaduryang Marcos nga 
tubtub subong ginabatyag sang pu- 
muluyo. Gintukod ang kumpanya 
sang 1969 gamit ang pondo halin sa 


Asian Development Bank, nga sadto 
nagapanag-iya sang 40% sini. Sang 
1975, ginpahanugutan ni Ferdinand 
Marcos Sr. ang kumpanya nga mag- 
haboy sang basura sa Calancan Bay 
sa pihak sang malapad nga pagpa- 
matuk sang mga residente sa isla. 
Paagi sa iya mga kroni, ginpanag-i- 
yahan sang diktador ang 49% sang 
korporasyon. Gamit ang estado-po- 
der, ginpunggan niya ang mga pag- 
pakamalaut kag pagkontra sang pu- 
muluyo sa minahan. Ginsuspendir 
niya ang mga regulasyon nga pang- 
kapalibutan bisan maathag ang ka- 
halitan nga igadulot sa kaingod nga 
mga komunidad. 

Para sa dugang nga detalye, ba- 
sahon ang artikulo sa www.cpp.ph. Œ 


Kampanya kontra 
inter-imperyalistang gera, ginlunsar 


O: pagpanguna sang International League of Peoples' Struggles 
(ILPS) kag mga organisasyon sa idalom sang Bagong Alyansang 
Makabayan, ginlunsar sang Mayo 21 ang Internasyunal nga Kam- 
panya nga Kontra-Gera (International Anti-War Campaign) sa paa- 
gi nga pagprotesta sa atubang sang embahada sang US sa Manila. 
Mapintas nga ginbungkag ang programa kag gin-aresto sanday 
Lloyd Manango, bise presidente sang League of Filipino Students 
kag Kathy Yamzon sang Defend Jobs-Philippines. Nahilway sila sang 
ila mga abugado pagkatapos sang lima ka oras. 

Tuyo sang kampanya nga ibuyagyag kag pakamalauton ang 
pagpanulsol sang gera sang US, mga alyado sini kag daku nga mas- 
midya. Suno sa ILPS, ang lapnagon nga disimpormasyon nga naga- 
dampig sa interes sang pangkalibutanon nga militarismo pamahug 
sa paghimakas sang pumuluyo para sa kaugalingon nga determina- 
syon batuk sa gera, okupasyon kag iban pang porma sang imperya- 
listang interbensyon. 

Ginkundenar man sang ILPS ang inter-imperyalistang paindisa- 
nay sang US-NATO (North Atlantic Treaty Organization) kag Russia 
nga nagdulot sang labaw nga kalakasan kag kabudlayan sa pumulu- 
yo sang Ukraine. 

Siling sang ILPS, “Mas madamo pa nga gera ang kapareho sini 
ang magaigrab samtang nagahabyog ang imperyalismong US sa mili- 
tarismo kag gera nga pangkalibutanon para siguruhon ang ganansya 
kag palugpayan ang mga epekto sang subong krisis sa ekonomya.” 

Gintumod sang grupo ang hegemonya sang US sa Southeast Asia 
nga nakaangkla sa dominasyon nga militar sa Pilipinas bilang pangu- 
nahon nga salandigan sang pagpangapin sang estratehikong interes 
sini sa rehiyon. Isa ang US sa pinakauna nga nagtamyaw kay Ferdi- 
nand Marcos Jr. sa iya “kadalag-an” sa nagligad nga eleksyon. 

Ginsanto ang paghulag sa upisyal nga pagbisita ni Biden sa mga 
pungsod sa Asia halin Mayo 20 tubtub 24. [28] 

Boykot sa ika-9 
nga Summit of the Americas 


NAGPAABOT ANG PILA ka pungsod sa Latin 
America kag Caribbean nga indi magtambong 
ang ila mga pinuno sa ginahiwat nga ika-9 
nga Summit of Americas sa maabot nga Hun- 
yo 6-10 nga ginpatawag sang gubyernong Bi- 
den sa Los Angeles City. 

Nauna nga ginpahibalo sang Caribbean 
Community sang una nga semana sang Mayo 
nga kon may pungsod sa America nga indi 
pag-imbitahon sa pagtilipon, ang 14 nga 
pungsod nga katapu sini mahimo nga indi 
man magtambong. Ginsiling ni Biden nga indi 
niya nga pagaimbitahon ang Cuba, Nicaragua 
kag Venezuela. 

Sa ginhimo nga pulong sang mga lider 
sang ALBA-TCP (Allianza Bolivariana para 
los Pueblos de Nuestra America-Tratado de 
Commercio de los Pueblos o Alyansang Bo- 
livarian para sa Mamamayan ng Ating Ame- 
rica-Tratado sa Kalakalan ng Mamamayan) 
sang Mayo 27 ginhambal ni Miguel Mario 
Diaz-Canel Bermúdez, presidente sang Cuba, 
nga malahalon para sa mga pungsod sa Latin 
America kag Caribbean nga pabaskugon ang 
“nagakaugalingon nga mabaskog nga tingog, 
pagbululigay kag koordinasyon” para panga- 
pinan kag pauswagon ang soberanya sang ila 
mga pungsod. 

Ginkasa sang gubyernong Biden ang pag- 
tilipon para pahagupon ang mga pungsod sa 
ila kudal nga amat-amat nga nangin malapit 
sa pangontra sini nga China. [AB] 

